Διαλεκτό Καβάλας

Το Διαλεκτό (μέχρι το 1926 Μπεκλεμέ ή Μπεκλεμίς) είναι χωριό του Δήμου Νέστου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Η δημοτική κοινότητα Διαλεκτού περιλαμβάνει επίσης επίσης τους οικισμούς Εκλεκτό και Κρήνη και σύμφωνα με την απογραφή του 2021 είχε 92 κατοίκους, από 107 το 2011. Βρίσκεται σε υψόμετρο 130 μέτρων στην κοιλάδα του Νέστου, πάνω από την Εγνατία Οδό και κοντά στον οδικό άξονα Καβάλας-Ξάνθης.

Το Διαλεκτό στις αρχές του 20ού αιώνα, είχε κυρίως ισλαμικό πληθυσμό, και σύμφωνα με τα δεδομένα του Ελληνικού Στρατού είχε 720 κατοίκους το 1911. Μετά την ανταλλαγή πληθυσμών Ελλάδας-Τουρκίας, στο Διαλεκτό εγκαταστάθηκαν από την Ανατολική Θράκη περίπου 149 οικογένειες προσφύγων. Σύμφωνα με την απογραφή του 1928 είχε 522 κατοίκους, και στις επόμενες απογραφές η πορεία του πληθυσμού είχε ως εξής: 1940: 594 κ., 1951: 443 κ., 1961: 367 κ., 1971: 217 κ., 1981: 167 κ., 1991: 111 κ., 2001: 115 κ., 2011: 107 κ. Το Διαλεκτό αποτελούσε έδρα της Κοινότητας Διαλεκτού, της επαρχίας Χρυσούπολης, και με το πρόγραμμα Καποδίστριας εντάχθηκε στον Δήμο Νέστου.

Στο χωριό, όπως και στο γειτονικά χωριά, σώζονται αξιόλογα δείγματα βυζαντινής και οθωμανικής αρχιτεκτονικής. Στο Διαλεκτό βρίσκεται ο δίκλιτος Ιερός Ναός Ευαγγελισμού της Θεοτόκου της ομώνυμης ενορίας μαζί και των Αποστόλων Πέτρου και Παύλου αλλά και το Ιερό Εξωκκλήσιο Αγίας Μαρίνας πριν τη γέφυρα και στη Κρήνη το Ιερό Παρεκκλήσιο Αγίου Παντελεήμονα.

Παραπομπές 

Δήμος Νέστου
Χωριά του νομού Καβάλας